বড়-সড় একটা ফার্মেসীর দোকান থেকে কাংখিত ঔষধ কিনে নিলাম। রওনা দিলাম মালিনীছড়া চা বাগানের উদ্দেশ্যে। আধা ঘণ্টার মধ্যে সেখানে চলে গেলাম। রিকশা ওয়ালা কে বাইরে রেখে আমরা সেইখানকার স্থানীয় এক লোকের সাহচর্যে ঢুকে পড়লাম বাগানের ভিতর। ১৮৫৪ সালে স্থাপিত হওয়া এই চা-বাগানের সিলেটে অবস্থিত ৩৬৪ টি চা-বাগানের মধ্যে সবচে বড়ো। লোকটার থেকে আরো জানতে পারলাম এই বাগান ৩ দিন হেটেও নাকি শেষ করা যাবে না। কথায় বিশ্বাস যোগ্যতা যাচাই করতে ১ ঘণ্টার মতো হাটলাম পাহাড়ী চা-বাগানের মধ্য দিয়ে বয়ে যাওয়া সরু রাস্তা ধরে। ততক্ষনে বুঝে  নিলাম যে না কথা ঠিকই বলেছে। এত বড় যে চোখের দেখায় শেষ হয় না। চোখ ধাধানো অসংখ্য সবুজ চা-পাতা গাছ গুলোর দিকে তাকালে আসলেই মনে হয় না আসলেই এমন একটা জায়গায় আছি যেখানকার মানুষদের জীবিকা নির্বাহের একমাত্র মাধ্যম এই বিলাসজাত সামগ্রী চা।